
Vă răspund cu bucurie sau, mai corect, voi discuta cu 
dumneavoastră în scris problemele pe care le ridicaţi în 
scrisoarea deosebită pe care mi-aţi trimis-o. înainte de a-mi 
fi scris dumneavoastră, am auzit şi eu câte ceva, dar n-am 
dat prea multă importanţă, însă acum văd că în regiunea în 
care trăiţi a izbucnit o adevărată epidemie. De aceea, mă 
grăbesc să vă răspund aşa cum mă va lumina Dumnezeu. 



I 



îmi scrieţi: „A venit la noi un învăţător al credinţei, ce 
-pare un om politicos, şi umblă nu numai pe la casele celor bogaţi, 
dar şi pe la cei săraci, citeşte din Evanghelie, o interpretează, îi 
învaţă pe oameni credinţa în Hristos şi îi îndeamnă să se 
pocăiască. Lângă mine stă un legător de cărţi sărac, învăţătorul 
acela vine des la casa lui, unde adună o mulţime de lume. M-am 
dus şi eu acolo de două ori. Se aude că şi prin alte părţi 
propovăduieşte şi adună oameni". 

Să ne oprim deocamdată aici cu scrisoarea 
dumneavoastră. Se vede foarte clar că acest predicator al 



credinţei nu este un om al Bisericii. Cum să 
propovăduiască credinţa în Hristos fără să fie recunoscut 
ca propovăduitor de către Biserică? 1 Lucrul acesta este 
nemaiauzit! Trebuia să vă gândiţi că aici se întâmplă ceva 
suspect şi să fiţi reţinut. Astfel v-aţi purtat? Aţi cercetat 
dacă sunt corecte cele pe care le auziţi sau dacă duc spre 
ceva bun? Aşa ar fi trebuit să priviţi lucrurile de la bun 
început. 

In continuare, spuneţi că omul acela îi învaţă pe 
oameni să creadă în Hristos şi citează mereu din 
Evanghelii. Lucrul acesta ar fi trebuit să vă dea de gândit. 
De ce vă învaţă credinţa în Hristos? Sunteţi oare turc sau 
tătar? De mic copil credeţi în Hristos şi trăiţi la sânul sfintei 
Biserici Ortodoxe, după exemplul tuturor sfinţilor care au 
fost slăviţi de Dumnezeu. Atunci când a început să vă 
înveţe despre credinţa în Hristos pe dumneavoastră, care 
deja credeţi, ar fi trebuit să vă gândiţi că ceea ce crede el 
trebuie să fie diferit de ceea ce credeţi dumneavoastră, 
adică de credinţa Bisericii noastre. 

Când v-a îndemnat să credeţi în Hristos, trebuia să-1 
întrebaţi: De ce ne spuneţi un lucru ca acesta? Oare suntem 
nebotezaţi? 

Şi totuşi nimeni dintre domniile voastre nu a protestat. 
Spunându-vă să credeţi în Hristos, v-a considerat 
necredincioşi, iar dumneavoastră aţi tăcut şi aţi ascultat 
fără să spuneţi nimic, ca şi cum aţi fi fost cu adevărat 
necredincioşi. 

Dacă propovăduieşte o altă credinţă, iar 



1 în vremea Sf. Teofan falşii propovăduitori erau uşor de identificat. Aceştia 
fiinţau de regulă în afara Bisericii. Astăzi aceştia pot fi întâlniţi şi în Biserica 
Ortodoxă, aşadar numiţi „ortodocşi". 



dumneavoastră staţi şi-1 ascultaţi, atunci loviţi în credinţa 
Ortodoxă, în sfânta noastră Biserică şi în toţi cei care s-au 
mântuit şi continuă să se mântuiască la sânul ei. Aceasta 
este cea de-a doua dumneavoastră greşeală, mai mare 
decât cea dintâi! 

In timp ce duceaţi o viaţă liniştită, îngrijindu-vă 
de mântuirea dumneavoastră, a venit un om oarecare şi 
a început sa vă predice: „Ştiţi ceva? Hristos a murit pentru 
mântuirea noastră. Credeţi în El, pocăiţi-vă şi veţi fi 
mântuiţi!". 

Iar dumneavoastră, ca şi cum aţi fi auzit ceva nou şi 
neobişnuit, v-aţi lipit de el, gata să părăsiţi Biserica, preoţii 
şi toate cele pe care până atunci le cinsteaţi ca pe nişte 
mijloace de sfinţire. 

Ce lucru ciudat... Oare nu aţi fost botezat şi nu v-aţi 
luptat în numele lui Hristos? Oare nu aţi primit iertarea 
păcatelor prin Taina Spovedaniei? Nu v-aţi împărtăşit cu 
preacuratul Trup şi cu scump Sângele Domnului? Nu la 
Hristos aţi alergat de atâtea ori prin rugăciune şi nu în El 
v-aţi pus speranţa de mântuire? Aşadar, ce lucru nou şi 
deosebit, care să nu fi urcat la gândul şi la inima 
dumneavoastră, v-a propovăduit străinul acela? 

Vă zice: „Hristos S-a răstignit pentru voi. Trebuie să 
credeţi în El ca să vă mântuiţi". Oare nu mărturisim lucrul 
acesta în fiecare zi în Simbolul credinţei? „Cred (...) întru 
Unul Domn Iisus Hristos, Care pentru noi oamenii şi pentru a 
noastră mântuire S-a pogorât din ceruri şi S-a întrupat de la 
Duhul Sfanţ şi din Măria Fecioara şi S-a făcut om. Şi S-a 
răstignit pentru noi..." Acelaşi lucru îl mărturisim atunci 
când cântăm în biserică: „Unul născut Fiul lui Dumnezeu... 
Care Te-ai răstignit Hristoase Dumnezeule, (...) miluieşte-ne pe 
noi"; „Veniţi să ne închinăm şi să cădem la Hristos, împăratul 



nostru Dumnezeu"; „Miluieşte-ne pe noi, Fiul lui Dumnezeu" 
sau: „Acum slobozeşte ... că au văzut ochii mei mântuirea 
Ta...". 

întreaga Sfântă Liturghie nu este altceva decât 
amintirea şi repetarea prin jertfa fără sânge a jertfei de 
sânge care s-a săvârşit pe Golgota pentru mântuirea 
noastră. 

Dacă sunteţi de acord cu toate acestea, atunci ce 
lucruri noi auziţi, oare, de pe buzele predicatorului 
dumneavoastră, care vă fac să fiţi gata să lăsaţi tot ce aveaţi 
înainte şi să-1 urmaţi pe acela, fără să cunoaşteţi prea bine 
încotro vă va duce şi ştiind că drumul pe care mergeţi 
acum este cel adevărat? 

Acesta este un lucru de neînţeles! E ca şi cum ati 
cânta un imn într-un cor armonios şi, dintr-o dată, vă 
opriţi, ca să ascultaţi o voce a unui necunoscut intrat în 
cor fără să fie invitat de nimeni, care face notă discordantă 
cu ceilalţi. Nu vă preocupă deloc dacă străinul acela a făcut 
bine începând să cânte sau dacă dumneavoastră aţi făcut 
bine că aţi încetat să mai cântaţi. 

Cântăreţii experimentaţi spun că a distinge o voce 
într-un cor este împotriva regulilor. Iar oamenii care 
admiră acea voce se acuză pe ei înşişi, deoarece dovedesc 
faptul că nu au simţ estetic, în momentul de faţă, în 
privinţa temei mântuirii dumneavoastră, semănaţi cu 
necunoscătorii artei interpretării corale. 

Până acum, aţi avut multă grijă de mântuirea 
sufletului. Aţi lucrat în pace şi în linişte, alături de 
ceilalţi fraţi. Dintr-o dată, a apărut străinul acela, care a 
început să tot repete una din multele învăţături ale 
Bisericii, iar dumneavoastră v-aţi îndreptat atenţia spre el. 
Aţi fost impresionat şi acum păreţi gata să lăsaţi totul şi să-1 



urmaţi. Nu v-aţi gândit nici un moment dacă purtarea 
aceluia sau a dumneavoastră este corectă. Cei care cinstesc 
lucrarea de mântuire vă vor considera ca pe un fel de 
mâncare fără gust la ospăţul duhovnicesc. 

De cum aţi auzit primele sale cuvinte, trebuia să vă 
îndepărtaţi imediat, pe când dumneavoastră v-aţi legat de 
el din ce în ce mai mult. 



II- 



îmi scrieţi: „Vorbeşte în -permanenţă cu mult entuziasm 
despre Domnul nostru Iisus Hristos şi despre jertfa Sa 
mântuitoare, îl ascultăm cu plăcere, iar el ne atrage din ce în ce 
mai mult". 

V-aţi dat seama, oare, dacă este ortodox sau de altă 
credinţă? Sau poate v-aţi gândit că, dacă ştie ruseşte, este 
rus, şi dacă vorbeşte despre Mântuitorul Hristos cu atâta 
entuziasm, trebuie să fie de-al nostru, căci cunoaşte şi 
propovăduieşte adevărul... Aceste gânduri v-au amăgit şi, 
astfel, aţi căzut în înşelare. 

Se poate să fie rus, dar nu are credinţa rusească. A 
fost ortodox, însă a căzut din Ortodoxie. 2 Este eretic! 
Poate că propovăduieşte mântuirea prin Hristos, dar nu 
aşa cum ne-au învăţat Hristos şi sfinţii apostoli. Vorbeşte 
cu entuziasm, dar aceasta nu este o dovadă că ceea ce 
spune este adevărat. Mai degrabă dovedeşte faptul că este 
cu totul dăruit învăţăturii sale şi că se luptă pentru ea, ca şi 
cum o adunătură de erezii şi de rătăciri ar fi singurul adevăr 



2 La fel nu toţi românii patrioţi, naţionalişti, iubitori de neam, etc. au credinţă 
„românească", adică ortodoxă. Aceştia deşi animaţi de dragoste de ţară sunt 
căzuţi din Biserică, adică apostaţi. 



care există. 

Oare cele ce vă spun acum sunt lucruri necunoscute 
pentru dumneavoastră? Sau poate nu ştiţi al cui ucenic 
este? Cum e învăţătorul, aşa este şi ucenicul. Ştiţi, fără 
îndoială, că odată a venit pe la noi un anglican şi a început 
să umble din casă-n casă, înşelându-i cu învăţăturile sale pe 
unii dintre ai noştri - domni şi doamne -, care nu păşeau cu 
hotărâre pe drumul adevărului. 

Dintre aceştia a răsărit şi predicatorul dumneavoastră 
de acum, care continuă lucrarea de înşelare a 
anglicanului. Merge peste tot şi încearcă să-i ducă la 
pierzanie şi pe alţii. Credinţa pe care o avea anglicanul o 
are şi acesta. Amândoi s-au îndepărtat de adevărul de 
diamant al lui Dumnezeu şi se află pe cea de-a patra 
treaptă a căderii în minciună, întuneric, hulă şi erezie. 

Nu vă voi descrie în amănunt în ce constă această 
cădere, dar vă voi prezenta pe scurt istoricul ei. 

La început, exista o singură Biserică, a cărei credinţă 
era cea adevărată. Apoi, a venit ispita. Ca urmare, prin 
sofisticăria lui, papa de la Roma s-a îndepărtat de Biserică şi 
de adevărata credinţă 3 Aceasta este prima treaptă a căderii 
în minciună şi întuneric. 

Din catolici sau papistaşi au ieşit protestanţii, 4 



3 Semne ale îndepărtării Apusului de adevărata Biserică se întrevăd încă din 
vremea fericitului Augustin (+ 430), primul teolog apusean care a susţinut 
clar ideea Filioque (purcederea Sf. Duh nu doar de la Tatăl ci şi de la Fiul). Tot 
acesta, legat de iconomia mântuirii promovează teoria predestinaţiei 
(împotriva căreia au luat atitudine în acea vreme Sf. loan Casian, împreună cu 
călugării din Provenţa, precum şi cei din Africa de Nord). Rătăcirilor lui 
Augustin, de-a lungul veacurilor se vor ai adăuga şi altele, tâlcuite de teologii 
latini şi încuviinţate de papi, până astăzi. 

4 Protestantismul, curent „religios" apărut în sec. al XVI lea, ca urmare a 
abuzurilor morale, canonice şi administrative săvârşite de întâistătătorii 
Bisericii Catolice. Fondatorul „Bisericii" Protestante este Martin Luther 



care, prin alte sofisticării, au fost înşelaţi şi s-au 
îndepărtat de catolicism. Iată a doua treapta de cădere în 
minciună şi întuneric. 

Din protestanţi, a ieşit sofisticăria anglicană 5 - 
cea de-a treia treaptă a căderii în minciună şi întuneric. 

Din sofisticăria anglicană a ieşit, în fine, o altă 
rătăcire, al cărei adept a fost şi cel care a făcut pe la noi 
mai demult pe predicatorul şi a reuşit să-i ducă pe mulţi 
la rătăcire. Aceştia se află cu toţii pe a patra treaptă a 
căderii în minciună şi întuneric. 

învăţătorul dumneavoastră eretic, ce merge din casă 
în casă ca să-i înşele pe ortodocşi, se află pe cea de-a patra 
treaptă a căderii în minciună şi întuneric. Acesta este 
predicatorul pe care îl respectaţi atât de mult! Să vă 
bucuraţi de el!... 

Adevărul curat, neschimbat şi mântuitor al lui 
Dumnezeu nu se găseşte nici la catolici, nici la protestanţi, 
nici la anglicani, nici la predicatorul dumneavoastră. El 
este cuprins numai în învăţătura adevăratei Biserici, 
adică a Bisericii Ortodoxe. Se ştie faptul că toţi ceilalţi, 
care se află în rătăcire, cred că ei sunt în posesia 
adevărului, însă adevărul este departe de aceştia. 

Catolicii, care s-au desprins primii din Biserică, au 
impresia că adevărul se află la ei. 

(1483-1546) fost monah romano-catolic. 

5 Regele Angliei Henric al VIII lea s-a ridicat împotriva papei, pentru că 
acesta nu i-a desfăcut prima căsătorie şi prin acel faimos „Non Possumus" i- 
a refuzat căsătoria cu Ana Boylen Din această pricină s-a produs ruptura cu 
papalitatea, născându-se Biserica Anglicană (1534). Mai târziu s-a produs o 
reformă şi în Biserica Anglicană. Cei ce au primit noua reformă s-au numit 
„conformişti" , iar cei care n-au recunoscut-o, s-au numit „nonconformişti". 
Nonconformiştii s-au dezbinat la rândul lor în prezbiterieni şi puritani, 
congregaţionişti sau independenţi, 



Protestanţii, care acuză falimentul catolic în multe 
privinţe, în loc să se întoarcă la adevăr, s-au îndepărtat şi 
mai mult de el. Ei nu şi-au întemeiat noua lor biserică pe 
adevărul lui Dumnezeu, ci pe sofisticării eretice. Oricât ar 
pretinde că sunt în posesia adevărului, în realitate se află 
foarte departe de el. 

Englezilor nu le-a plăcut protestantismul german şi şi- 
au făcut propriul lor protestantism, modelat după ei înşişi 
şi după propriile lor concepţii despre adevărurile veşnice 
pe care le-a revelat Dumnezeu. Ei s-au îndepărtat şi mai 
mult de credinţa adevărată, pentru că au încercat să o 
abordeze prin mijloace omeneşti. 

Atât din anglicanism, cât şi din protestantism, au 
răsărit mai apoi o mulţime de lăstare. Schismele şi ereziile 
s-au înmulţit. Fiecare lăstar nou se laudă că, în sfârşit, a 
găsit adevărul! în realitate însă, ele se cufundă şi mai 
adânc în minciună şi în întuneric. Nimeni nu caută 
adevărul acolo unde 1-a aşezat Dumnezeu, ci în propriile 
lor sofisticării. De aceea, nu au găsit lumina, ci numai 
câteva umbre în întuneric, pe care şi-au întemeiat 
mărturisirea credinţei. Printre aceste umbre se află şi 
conţinutul predicii care vă atrage atât de mult, aşa cum îmi 
scrieţi. 

In vreme ce în Occident a crescut încontinuu 
numărul ereziilor, 6 apărând noi şi noi învăţături rătăcite, 
mai mult sau mai puţin grave, în Răsărit, credinţa 
Ortodoxă a rămas neschimbată, sub oblăduirea Bisericii, 
care păstrează adevărul sfânt ca pe o comoară. 
Ortodoxia cinsteşte şi apără adevărul care a fost 



6 Dacă cu mulţi ani în urmă unele statistici indicau cifra de peste 2000 de 
secte, numai în America, credem că astăzi nu numai peste ocean, ci în 
întreaga lume numărul acestora este cu mult mai mare. 

10 



propovăduit de însuşi Dumnezeu şi răspândit apoi de 
sfinţii Săi apostoli. Noi, creştinii ortodocşi, care suntem fiii 
adevăratei Biserici, păstrăm şi transmitem mai departe 
singurul adevăr care există, pe care îl avem direct de la 
Dumnezeu, şi rămânem neclintiţi în credinţa noastră. 

Chiar dacă au trecut atâtea veacuri, adevărul s-a 
păstrat neschimbat şi nealterat la sânul Ortodoxiei şi a 
ajuns până la noi aşa cum a fost el propovăduit de 
Dumnezeu şi de sfinţii apostoli. Sfânta noastră Biserică 
este în adevăr şi de aceea, şi noi suntem în adevăr. 
Trebuie să-I fim recunoscători Domnului că a binevoit să 
ne năştem la sânul adevăratei Biserici, care este Biserica 
Ortodoxă. 

In vreme ce dumneavoastră aţi crescut sugând la 
sânul adevărului veşnic, falsul dumneavoastră predicator a 
luat-o ieri-alaltăieri pe calea înşelăciunii. Cu toate acestea, 
nu şovăie să propovăduiască pretutindeni rătăcirile sale, 
iar dumneavoastră v-aţi îndreptat privirea spre el, fără ca 
măcar să cercetaţi adevărul spuselor lui şi, astfel, sunteţi în 
primejdie să vă desprindeţi de Sfânta Biserică şi de 
adevărul lui Dumnezeu. Acest adevăr a trăit în credinţa 
părinţilor, a moşilor şi strămoşilor noştri şi a tuturor 
ruşilor, 7 de atunci de când au fost luminaţi, adică din 
vremea Sfântului întocmai cu apostolii Vladimir, acum 
aproximativ o mie de ani. 8 



7 în cazul de faţă al românilor ortodocşi. 

8 Conform consemnărilor istoricului bisericesc Eusebiu de Cesareea (pe la 
anul 324) credinţa ortodoxă apostolică a fost adusă pe meleagurile noastre (în 
Sciţia) de Sf Ap. Andrei (fapt adeverit de colinde şi de creaţiile folclorice din 
Dobrogea sau din stânga Prutului, precum şi de unele toponime: Peştera Sf. 
Andrei, Pârâiaşul Sf. Andrei, etc.) iar mai târziu, după cucerirea Daciei de 
către Traian în anul 106, prin aducerea coloniştilor din Siria, Asia Mică şi 
din Peninsula Balcanică şi, totodată a legiunilor romane. 

11 



Câţi sfinţi nu au răsărit din Biserica noastră, care acum 
se roagă pentru noi dinaintea Domnului... Câţi oameni 
nu au bine-plăcut lui Dumnezeu, umplându-se de har, 
aşa cum se vădeşte din mulţimea de sfinte moaşte 
nestricăcioase răspândite peste tot pământul rusesc ... şi, 
dintr-o dată, vine predicatorul acesta fals, care ieri- 
alaltăieri a fost înşelat şi s-a adâncit în întuneric, şi 
încearcă să vă desprindă de această sfântă însoţire. 

Dar să nu ne oprim aici, căci aceeaşi mărturisire de 
credinţă şi acelaşi drum mântuitor sunt urmate şi de greci, 
de la care am luat lumina Ortodoxiei 9 . Studiaţi-le istoria 
şi, la capătul multor veacuri, veţi ajunge până la Sinoadele 
ecumenice care au susţinut şi au confirmat dogmele 
credinţei noastre, adică adevărul universal. Citiţi istoria 
Sinoadelor care s-au întrunit până în vremea lui 
Constantin cel Mare, şi pretutindeni veţi vedea că acelaşi 
adevăr a fost mărturisit de mulţimea fără număr a 
credincioşilor şi s-a răspândit până la capătul pământului. 

Putem merge şi mai departe. Citiţi istoria secolelor 
de prigoană a credinţei adevărate. Veţi regăsi aceeaşi 
mărturisire de credinţă şi acelaşi drum spre mântuire pe 
care îl urmăm noi acum. Toţi mucenicii creştini au luptat 
pentru păstrarea neschimbată a învăţăturii pe care le-au 
transmis-o apostolii, în vreme ce apostolii au luat credinţa şi 
învăţătura de la Domnul. Iar ce făcea sau ce spunea Fiul 
era potrivit cu porunca Tatălui Ceresc, în cadrul tainei 
Sfintei Treimi. 



9 Afirmaţie potrivită ruşilor, însă prea puţin nouă românilor în ceea ce 
priveşte originile creştinismului pe plaiurile noastre. Prin aceasta nu dorim să 
îndreptăţim aserţiunea potrivit căreia noi românii „ne-am născut creştini", 
enormitate vehiculată adesea nu doar în mediile culturale laice ci şi în cele 
bisericeşti dintr-un prea mare zel „patriotic". 

12 



Iată de unde începe credinţa noastră! Iată care-i sunt 
originile! Ea a izvorât de la sânul Dumnezeirii şi a curs de- 
a lungul veacurilor, ajungând neschimbată până la noi! Iar 
dumneavoastră aţi fost gata să vă lepădaţi de această cre- 
dinţă veche şi sfântă şi s-o înlocuiţi cu minciuna pe care o 
propovăduieşte predicatorul acela fals! Este vreo logică în 
toate acestea? 



~III~ 

Vă înţeleg reacţia, atât a dumneavoastră, cât şi a 
celorlalţi care ascultă predicile pastorului: „Doar nu spune 
nici un neadevăr! Propovăduieşte adevărul, învaţă despre 
mântuirea în Hristos şi despre Evanghelie". 

Staţi puţin! Nu vă grăbiţi să trageţi concluzii. Să 
punem lucrurile în ordine. Este permis să vorbim despre 
Iisus Hristos cu viclenie sau cu ocolişuri? Este permis să 
propovăduim drumul spre mântuire, dar să-i ducem pe 
cei care ne ascultă la pierzanie? Oare nu aşa au procedat 
ereticii dintotdeauna? Câte şi câte învăţături n-au existat 
atât înainte de marele eretic Arie, dar mai ales după el... 

Toate acestea au fost afurisite de Biserică, în 
Occident, au apărut nenumărate erezii, însă fără excepţie, 
ele au fost respinse de Ortodoxie, chiar dacă şi acestea îl 
mărturisesc pe Hristos! Prin urmare, nu trebuie să 
tragem concluzia că oricine vorbeşte despre Hristos este 
neapărat şi vrednic de crezare, ci este nevoie să cercetăm 
dacă într-adevăr propovăduieşte calea sfântă spre mântuire. 

Dintre domniile voastre, nimeni nu s-a obosit să 
facă o astfel de cercetare, ci, cum aţi auzit din gura aceluia 
numele preadulce al lui Hristos, v-aţi luat după el, fără să 

vă mai gândiţi. Nimeni dintre domniile voastre n-a bănuit 
că numele acesta sfânt este rostit ca momeală de un om 
înşelat, ca să vă înşele şi pe dumneavoastră şi să vă ducă 
sufletele nebănuitoare la pierzanie. 

Nu aţi citit în Evanghelie cuvintele de avertizare ale 
Domnului: Feriţi-vă de proorocii mincinoşi, care vin la voi 
în haine de oi, iar pe dinăuntru sunt lupi răpitori (Matei 7, 
15)? 

Să nu vă închipuiţi că prin cuvintele acestea, Domnul 
se referă la cei care nu cunosc numele Său. Nu. Se referă 
tocmai la cei care se folosesc de numele Lui ca să-i 
rătăcească pe ceilalţi. Lucrul acesta rezultă din cuvintele 
pe care le rosteşte imediat după aceea: Mulţi îmi vor zice în 
ziua aceea: Doamne, Doamne, au nu în numele Tău am 
proorocit? (Matei 7, 22). Vedeţi? Aceştia îl propovăduiesc pe 
Hristos, dar El însuşi ne îndeamnă să ne păzim de ei. în 
ziua judecăţii le va spune: Niciodată nu v-am cunoscut pe voi. 
Depărtaţi-vă de la Mine cei ce lucraţi fărădelegea (Matei 7, 
23). 

Prin aceste cuvinte, Domnul vrea să ne avertizeze că 
nicicând nu i-a considerat pe aceştia adevăraţi 
propovăduitori ai Săi, chiar dacă ei cred că sunt. Domnul 
nu Se regăseşte în predica lor. Ei vorbesc despre un alt 
Hristos 10 , care nu este Cel Ce S-a jertfit pentru mântuirea 
noastră aici, pe pământ. 

Vedeţi că este posibil ca în numele Domnului să 



10 Despre acest „alt Hristos" vorbesc în conferinţe, predici, seminarii, etc. toţi 
cei ce propun omenirii realizarea unor idealuri pământeşti precum: dezvoltarea, 
bunăstare, progres, ştiinţă, cultură, civilizaţie, într-un cuvânt o „eră" nouă, 
consacrată ... omului. Acestea, dezideratele masonic-ecumeniste ale „noului 
Hristos", „Hristosul" drepturilor omului ... altul decât Hristosul pocăinţei şi al 
îndreptării din păcat... 

fie propovăduit altcineva? Dumneavoastră v-aţi ataşat de 
acel fals învăţător numai pentru că acoperea înşelarea cu 
numele lui Hristos. Credeţi că pentru el nu sunt valabile 
cuvintele: mulţi vor veni în numele Meu şi pe mulţi îi vor 
amăgi (Matei 24, 5)? n 

Cu atitudinea dumneavoastră, îmi daţi dreptul să 
vă mustru prin cuvintele Apostolului Pavel: vă râvnesc pe 
voi cu râvna lui Dumnezeu, pentru că v-am logodit unui 
singur bărbat, ca să vă înfăţişez lui Hristos fecioară 
neprihănită. Dar mă tem ca nu cumva, precum şarpele a amăgit 
pe Eva în viclenia lui, tot aşa să se abată şi gândurile 
voastre de la curăţia şi nevinovăţia cea în Hristos. Căci dacă cel ce 
vine vă propovăduieşte un alt Iisus, pe care nu l-am 
propovăduit noi, (...) voi l-aţi îngădui foarte bine (II Cor. 11, 2- 
4). Lucrul de care se temea Apostolul în privinţa 
corintenilor se întâmplă acum cu domniile voastre. A 
venit învăţătorul mincinos, a început să vă predice despre 
un alt Iisus, 12 iar dumneavoastră v-aţi lipit de el. 

îmi veţi spune: „Nu, nu propovăduieşte un alt Iisus. Tot 
ce spune ia din Evanghelie. Repetă tot timpul că Hristos a murit 
pentru noi şi, dacă vom crede, ne vom mântui. Cum este cu 
putinţă ca în aceste cuvinte să fie minciună şi înşelăciune?" 

E adevărat că ceea ce spune predicatorul 
dumneavoastră este, practic, o veste minunată. Care bun 
creştin ar putea-o ignora? Dar la fel de adevărat este că 
între aceste cuvinte evanghelice se pot cuibări minciuna şi 



11 în numele Lui putem fi amăgiţi nu numai de cei din afara Bisericii, cum 
suntem obişnuiţi îndeobşte să credem, ci şi de unii întâi stătători şi teologi 
ortodocşi. 

12 Deja ni se predică deseori despre un „Iisus" care iubeşte de-a valma, 
încuviinţează ereziile, voieşte doar „unitate", „pace" şi „dragoste", fără 
minime criterii morale, canonice, dogmatice, un „Iisus" milenarist care va 
mântui pe toţi cei ce „cred". 

înşelăciunea. 

Iată ce scrie Apostolul Pavel către galateni: Mă mir că 
aşa degrabă treceţi de la cel ce v-a chemat pe voi, prin harul lui 
Hristos, la altă Evanghelie (Gal. 1, 6). 

Galatenii au crezut sincer în Iisus Hristos şi au primit 
din tot sufletul vestea cea bună a mântuirii. Erau atât de 
recunoscători Apostolului Pavel, care le arătase adevărul, 
încât şi-ar fi scos ochii de dragul său. Dar atunci când 
Apostolul s-a îndepărtat de ei, au venit nişte învăţaţi, care 
au început, la rândul lor, să le predice Evanghelia, adică 
vestea cea bună a mântuirii în Hristos, dar nu aşa cum era 
ea, ci amestecată cu minciuni. Galatenii nu au luat în serios 
lucrul acesta, au fost atraşi de noii propovăduitori, 
luându-i drept apostoli, şi au căzut în plasa înşelării. 
Cuvintele acelora erau atrăgătoare, pentru că predicau 
Evanghelia, dar rezultatul a fost distrugător. Minciuna e 
foarte bine deghizată, atunci când este acoperită de nume 
sfinte şi preadulci! 

Atunci când a aflat de situaţia aceea, Apostolul 
Pavel le-a scris, ca o lege neschimbată pentru toate 
veacurile, următoarea frază: chiar dacă noi sau un înger din 
cer v-ar vesti altă Evanghelie decât aceea pe care v-am vestit-o - 
să fie anatema! (Gal. 1, 8). Şi ca aceste cuvinte să se 
întipărească şi mai bine în inimile lor, a adăugat: Precum v- 
am spus mai înainte, şi acum vă spun iarăşi: Dacă vă 
propovăduieşte cineva altceva decât aţi primit - să fie anatema! 
(Gal. 1,9). 

Vedeţi aşadar că există evanghelii şi propovăduitori 
care sunt blestemaţi - atenţie! - chiar de Apostolul Pavel. 

Insă dumneavoastră aţi uitat toate acestea şi, cum a 
apărut un învăţător cu Evanghelia în mână, l-aţi urmat, fără 
să vă gândiţi că aveţi credinţă ortodoxă şi că vă trudiţi în 

mod corect pentru mântuirea sufletului. V-aţi asemănat 
galatenilor şi, de aceea, drept este să vi se adreseze şi 
dumneavoastră cuvintele mustrătoare ale Apostolului: O, 

galatenifără de minte, cine v-a ademenit pe voi, să nu vă încredeţi 
adevărului? (Gal. 3, 1). 



~IV~ 

Mi-aţi scris că citeşte şi propovăduieşte din 
Evanghelie. Desigur, Sfânta Evanghelie şi, de altfel, întreg 
Noul Testament sunt cele mai credibile îndrumătoare 
ale vieţii creştineşti şi farul sigur pentru urmarea căii 
nerătăcite spre mântuire. Cei care se mântuiesc îşi iau 
practic cunoştinţele şi mijloacele de luptă din Noul 
Testament. 

Orice om poate citi din Sfânta Evanghelie, dar asta nu 
înseamnă că poate să o înţeleagă pe deplin şi să se sprijine 
pe ea fără împiedicare pe drumul mântuirii. Dacă cel care 
citeşte această carte sfântă o interpretează greşit, atunci 
ea devine o unealtă de distrugere. Faptul că învăţătorul 
dumneavoastră ţine în mană Evanghelia şi că o cercetează 
nu îl scuteşte de osândă, tocmai pentru că s-a îndepărtat de 
adevăr. 

Vă voi da un exemplu: 

Avem o bucată de pânză foarte scumpă şi vine la noi 
un croitor bun, o taie şi face din ea o rochie frumoasă. Dar 
poate să vină şi unul necunoscător al meseriei şi fără bun 
gust. Acesta va tăia pânza şi va face o bazaconie care nici 
măcar nu va acoperi trupul, ca să-1 protejeze de vremea rea. 
Cu alte cuvinte, el strică pânza aceea preţioasă. 

Acelaşi lucru se întâmplă cu diferiţii predicatori ai 

Evangheliei, care o citesc şi o interpretează în aşa fel, 
încât îi necinstesc comoara preţioasă. Prin modul în care 
o predică, ei îi duc la pierzanie pe cei care merg pe drumul 
mântuirii. 

De ce se întâmplă una ca asta? Pentru că aceia nu 
ştiu bine calea mântuirii. Ei nu cunosc anumite condiţii sau, 
mai bine zis, anumite pietre de hotar de pe drumul 
duhovnicesc, cum ar fi, de exemplu, credinţa, respectarea 
poruncilor, dobândirea harului, etc. în Evanghelie, acestea 
nu au fost precizate clar într-un anumit loc, ci sunt 
răspândite prin diferite fragmente. Pentru a merge în mod 
sigur pe drumul mântuirii, omul trebuie să cunoască toate 
aceste lucruri. 

Aici se poticnesc mulţi. Aceştia încep să adune 
diferite fragmente hagiografice legate direct de mântuire 
şi care sunt condiţii de bază ale ei, după aceea îşi îndreaptă 
atenţia spre unul sau două dintre ele, le izolează de 
contextul Sfintei Scripturi şi încep să strige: „Am găsit 
drumul mântuirii!" 

Şi astfel, unul spune: „Crede şi te vei mântui". 
Altul: „Dobândeşte harul şi nu mai e nevoie de nimic 
altceva". Sau: „Iubeşte şi vei ajunge în cer". Şi tot aşa mai 
departe. 

Toate aceste discursuri sunt, desigur, adevărate şi 
se bazează pe Sfânta Evanghelie. Dar nici unul abordat 
separat nu acoperă întreaga problemă a mântuirii. Ele 
trebuie luate laolaltă, pentru a avea o imagine completă a 
adevăratei înfăţişări a mântuirii. 

Iată cum şi învăţătorul dumneavoastră este printre 
cei rătăciţi. Desigur, el citeşte din Evanghelie, după cum 
îmi scrieţi, şi învaţă cum să ne mântuim. Dar vă prezintă 
toate aspectele luptei, sau numai o parte? Fiţi atent la 

cuvintele sale şi veţi constata lipsurile: în predica lui se 
aude doar „Credeţi şi vă pocăiţi". Cuprind acestea toate 
laturile luptei pentru mântuire? Cu siguranţă că nu. 

Dar chiar şi aceste elemente, adică pocăinţa şi 
credinţa, sunt ele prezentate în toată lumina lor? Când 
spune, de exemplu: „Pocăiţi-vă", întrebaţi-1: „Adică 
trebuie să ne mărturisim? Şi dacă nu ne mărturisim, cum 
vom primi iertarea păcatelor?". La acest comentariu, nu va 
îndrăzni să spună nimic. Va devia de la subiect, abătându- 
vă atenţia cu logoreea sa. Potrivit învăţăturii lui, 
mărturisirea nu este necesară, chiar dacă este pomenită 
în Sfânta Scriptură. 

Desigur, nimeni nu va încerca să-1 convingă că nu 
spune adevărul atunci când rosteşte cuvintele 
„Credeţi şi vă pocăiţi", pentru că acestea sunt necesare 
pentru mântuire, fiind porunci ale lui Hristos. Dar se 
poate să i se demonstreze, cu argumente din Sfânta 
Scriptură, că se înşeală atunci când propovăduieşte faptul că 
numai pocăinţa şi credinţa ne asigură mântuirea, pentru că 
este nevoie de mult mai mult. 

Inchipuiţi-vă pentru o clipă un doctor care dă o 
reţetă cu mai multe medicamente, iar farmacistul alege 
numai două-trei dintre acestea, pe care i le dă bolnavului 
spunând: „Ia medicamentele pe care ţi le-a prescris 
doctorul". Farmacistul acela nu este, oare, un mincinos şi 
un înşelător? 

Lucrul acesta se petrece şi în cazul de faţă. Domnul 
nostru, Care a venit ca să ne vindece de patimi, a prescris 
în Evangheliile Sale un tratament complet pentru 
mântuirea sufletelor noastre, pe care îl desprindem din 
diferite fragmente. Predicatorul dumneavoastră a luat 
două-trei dintre doctorii şi a început să strige: „Iată care este 

medicamentul mântuitor! Luaţi-1 şi vă veţi mântui!". Prin 
urmare, el este un mincinos şi un şarlatan, la fel ca 
farmacistul acela despre care am vorbit. 

Dar domniile voastre aţi tăcut din gură şi i-aţi dat 
curaj să predice fără ezitare: „Credeţi în Mântuitorul 
Hristos şi vă veţi mântui". 



V~ 



Cu adevărat, aşa este! întru nimeni altul nu este 
mântuirea, căci nu este sub cer nici un alt nume, dat între 
oameni, în care trebuie să ne mântuim noi (Fapte 4, 12). Mare 
este taina dreptei credinţe: Dumnezeu S-a arătat în trup (I Tim. 
3, 16). Hristos S-a pogorât din ceruri pe pământ ca să-i 
ducă pe oameni în cer. Bucuraţi-vă şi fiţi recunoscător 
Domnului pentru aceasta. Mulţumiţi-I Mântuitorului, Care 
a urcat la ceruri şi a aşezat firea omenească de-a dreapta 
Tatălui. 

Aşadar, ca să ne mântuim, trebuie neapărat să 
credem în Hristos. Dar nu este îndeajuns. Domnul a mai 
pus câteva condiţii, care sunt absolut necesare. Despre 
ele vom vorbi mai târziu. Acum, vreau să mai subliniez 
faptul ca această credinţă trebuie să fie neapărat legată de 
Sfânta Treime. Pentru că, auzind mereu despre „mântuirea 
în Hristos", este posibil ca în minţile oamenilor să se 
imprime atât de adânc acest adevăr, încât să nu mai dea 
importanţă Sfintei Treimi, pe Care să O acopere cu 
Persoana Mântuitorului Hristos, fapt care înseamnă o 
abatere de la drumul mântuirii. Şi ce mai e şi aceasta ca 
omul să crească în credinţa creştină şi, după aceea, să o ia 
pe un alt drum? 

Ce vreau să spun de fapt? Aşa cum întruparea şi 
jertfa de pe cruce a lui Hristos nu au avut loc fără Tatăl şi 
fără Duhul Sfânt, la fel şi mântuirea fiecăruia dintre noi nu 
se poate face fără împreună-lucrarea Tatălui, a Fiului şi a 
Duhului Sfânt - adică a Sfintei Treimi. Iconomia întrupării 
şi mântuirea fiecărui om au fost întemeiate pe Unul 
Dumnezeu în trei Persoane: Tatăl, Fiul şi Sfântul Duh. 
Lucrul acesta trebuie să fie foarte bine înţeles, cu gândul şi 
cu inima, de către toţi oamenii. Sfinţii au conştientizat fără 
excepţie acest adevăr legat de mântuirea noastră. 

Fiţi atent la cum se săvârşeşte botezul Mântuitorului 
Hristos! La el participă întreaga Sfântă Treime. Avem 
vocea Tatălui, botezul Fiului şi apariţia Duhului Sfânt 
„în chip de porumbel". De altfel, acesta este şi motivul 
pentru care sărbătoarea Botezului se numeşte şi 
Teofanie 13 sau Epifanie 14 . Se botează Fiul întrupat al lui 
Dumnezeu, dar cu bunăvoirea Tatălui şi cu participarea 
Duhului Sfânt. 

Lucrul acesta arată că mântuirea noastră este 
săvârşită de Domnul nostru Iisus Hristos cu bunăvoirea 
Tatălui şi cu lucrarea Sfântului Duh. Fiul nu a împlinit 
nimic separat de Tatăl şi de Duhul Sfânt. Chiar dacă S-a 
făcut Om desăvârşit, El nu S-a depărtat nicicând de sânul 
Tatălui. 

Aţi văzut cum mântuirea neamului omenesc s-a 
întemeiat pe împreună-lucrarea celor trei Persoane ale 
Sfintei Treimi. Fiţi atenţi acum, pentru că vă voi explica 
faptul că şi mântuirea fiecăruia dintre noi se săvârşeşte în 
acelaşi fel: 

Viata noastră se află în comuniune vie cu Dumnezeu. 



13 în limba greacă, Theofania înseamnă arătarea lui Dumnezeu [n.t.]. 



14 



In limba greacă, Epifania înseamnă arătare [n.t.]. 

Prin căderea primilor oameni, am pierdut această 
comuniune. De aceea, Fiul lui Dumnezeu S-a întrupat şi a 
unit firea omenească, până atunci căzută, cu Dumnezeu. 
Credincioşii se unesc cu Fiul, iar prin Fiul, cu Tatăl, 
însuşi Hristos a revelat lucrul acesta, spunându-le 
apostolilor: Eu sunt întru Tatăl Meu şi voi în Mine şi Eu în 
voi (Ioan 14, 20). 

Aici, Domnul nu Se referă numai la apostoli, ci la toţi 
oamenii. Este vorba despre lanţul de aur care ne leagă din 
nou cu Dumnezeu. Lucrul acesta a fost subliniat de Hristos 
şi în altă parte: Eu sunt Calea, Adevărul şi Viaţa. Nimeni nu 
vine la Tatăl Meu decât prin Mine (Ioan 14, 6). 

Aşadar, credincioşii ajung la Tatăl prin Fiul. Şi cum 
ajung la Fiul? Prin Tatăl, aşa cum însuşi Domnul ne spune: 
Nimeni nu poate să vină, la Mine, dacă nu-l va trage Tatăl, Care 
M-a trimis (Ioan 6, 44). 

Dacă, fără această tragere către Fiul, nu este cu putinţă 
să înceapă lucrarea de mântuire, şi dacă această tragere se 
săvârşeşte prin Tatăl, atunci este evident faptul că 
începutul începutului mântuirii omului este Dumnezeu 
Tatăl. Să nu uitaţi adevărul acesta sfânt şi să-1 mărturisiţi 
mereu. Aţi fost tras spre Fiul, Care sade de-a dreapta 
Tatălui, de însuşi Tatăl. Dar cum ne trage Tatăl spre Fiul? 
Prin Duhul Sfânt. Duhul Sfânt împlineşte toate cele 
necesare pentru mântuirea în gând şi în inimă a oamenilor. 
Domnul, Care a pătimit, a murit pe cruce, a înviat, S-a 
înălţat la ceruri şi a şezut de-a dreapta Tatălui, a trimis de 
la Tatăl ceresc Duhul cel Sfânt, Care S-a răspândit în 
toată Biserica adevărată şi lucrează mântuirea fiecărui 
mădular al ei. 

Duhul Sfânt a pogorât asupra apostolilor, i-a îndrumat 
până la capătul lumii, le-a dăruit cuvânt plin de viaţă şi i-a 

întărit în credinţă. El a sfinţit şi a întărit fiecare lucrare 
curată a creştinilor şi a întemeiat Biserica, în care lucrează 
mântuirea fiecăruia dintre fiii săi. Fără Duhul Sfânt, nimeni 
nu se mântuieşte şi nici nu este cu putinţă să se mântuiască. 
De aceea a spus Domnul: Vă este de folos ca să mă duc Eu. Căci 
dacă nu Mă voi duce, Mângâietorul 15 nu va veni la voi (Ioan 16, 
7). Este ca şi cum ar fi zis: „Dacă nu ar veni 
Mângâietorul, adică Duhul Sfânt, zadarnice ar fi întruparea, 
moartea şi învierea Mea. Aţi rămâne departe de mântuire, pentru 
că fără Duhul Sfânt nu vă puteţi schimba în oameni noi şi 
răscumpăraţi". 

Crezând, aşadar, că sunteţi răscumpărat, aduceţi-vă 
aminte că datoraţi lucrul acesta Duhului Sfânt, Care, 
prin Tainele Bisericii Ortodoxe, Se oferă dumneavoastră, 
vă întăreşte şi vă îndrumă mereu pe calea mântuirii. 

Aşadar, ne mântuim în Hristos Iisus, cu bunăvoirea 
Tatălui şi prin harul Duhului Sfânt. Lucrul acesta să-1 
mărturisiţi mereu şi să-1 păstraţi în inimă şi în gând ca pe o 
comoară. Cine insistă spunând: „Crede în Domnul, crede în 
Domnul" şi nu aprofundează învăţătura împreună-lucrării 
Tatălui şi Duhului Sfânt la mântuirea omului, acela nu se 
află în posesia adevărului. Unul ca acesta înşeală 
conştiinţa creştină şi întunecă lumina lui Hristos. 

Lucrul acesta a fost înţeles de sfinţii apostoli, care 
au exprimat dinaintea credincioşilor rugăciunea lor de 
mântuire prin cuvintele: după cea mai dinainte ştiinţă a lui 
Dumnezeu-Tatăl, şi prin sfinţirea de către Duhul, spre 
ascultare şi stropirea cu sângele lui Iisus Hristos (I Petru 1, 
2). Harul Domnului nostru Iisus Hristos şi dragostea lui 
Dumnezeu (Tatăl) şi împărtăşirea Sfântului Duh să fie cu 



15 Adică Duhul Sfânt, ca în rugăciunea: „împărate ceresc, Mângâietorule, 
Duhul adevărului..." [n.t.]. 

voi cu toţi! (II Cor. 13,13). 

Aceste ultime cuvinte ale Apostolului sunt repetate la 
Sfânta Liturghie, după ce se rosteşte „Crezul" şi înainte 
de săvârşirea Tainei Euharistiei. 

De asemenea, vorbind despre mântuire, Sfinţii 
Părinţi nu se referă la ea ca la o lucrare numai a lui 
Hristos, ci a întregii Sfintei Treimi. Ei spun că mântuirea 
este lucrarea Tatălui, a Fiului şi a Sfântului Duh, astfel că 
cele trei Persoane ale Dumnezeirii alcătuiesc un singur 
izvor de mântuire. 

Dumneavoastră trebuie să înţelegeţi tema mântuirii în 
acelaşi fel, şi prin aceeaşi prismă să verificaţi adevărul 
spuselor atât a predicatorului care a venit acum prin 
părţile acelea, cât şi a altora care vor mai veni. 



~VI~ 

In continuare, vă voi spune ce este mai important 
pentru mântuirea fiecăruia dintre noi. 

Pe scurt, cam acestea ar fi: să credem şi să primim 
harul sfânt, care ne îndrumă în viaţa creştină prin 
Sfintele Taine, să trăim potrivit poruncilor lui 
Dumnezeu, sub îndrumarea păstorilor îndumnezeiţi, şi 
să păstrăm o legătură vie cu Biserica. 

Ca să înţelegeţi mai bine cât de necesare sunt toate 
acestea, faceţi o paralelă între drumul mântuirii şi un 
drum oarecare pe care merge cineva. Pentru a înainta 
uşor, călătorul trebuie să fie sănătos şi puternic, iar 
drumul, luminat, bine trasat şi fără pericole. Când se află 
în faţa unei greutăţi, ca de exemplu atunci când ajunge la o 
răscruce, trebuie să existe cineva care să-1 ajute, arătându-i 

direcţia corectă. 

In mod asemănător, pentru mersul pe drumul 
mântuirii, trebuie să existe lumină, adică dreapta credinţă, 
iar drumul să fie trasat, adică este necesar ca omul să 
respecte poruncile lui Dumnezeu. De asemenea, cel care 
lucrează mântuirea trebuie să fie sănătos şi puternic, iar 
sănătatea şi puterea sunt daruri obţinute de la harul 
dumnezeiesc prin Sfintele Taine. In fine, pe drum, este 
nevoie de însoţitori şi îndrumători, care sunt păstorii 
Bisericii. 

Toate acestea se găsesc în sânul sfintei noastre 
Biserici. Cu ea este unit fiecare credincios ce se osteneşte în 
mod corect pentru lucrarea de mântuire. Toţi oamenii 
care s-au mântuit au urmat la rândul lor acest drum, bătut 
acum de cei ce se vor mântui. 

Nu cred că mai trebuia să vă spun toate acestea. 
Totuşi voi mai adăuga câteva lucruri: 

Este inutil să punem în discuţie necesitatea credinţei 
pentru mântuire. Cel necredincios nu vrea nici măcar să 
se gândească la mântuire. Apostol Pavel scrie: Fără 
credinţă, nu este cu putinţă să fim plăcuţi lui Dumnezeu, căci 
cine se apropie de Dumnezeu trebuie să creadă că El este şi că 
Se face răsplătitor celor care II caută (Evrei 2, 6). " 

Suntem datori să credem toate câte a binevoit Domnul 
să ne descopere, fără să adăugam şi fără să scoatem nimic, 
aşa cum face sfânta Ortodoxie. Mai concret: 

Dumnezeu este Unul după fire, dar în trei Persoane 
diferite. Tatăl a creat lumea prin Fiul şi Se îngrijeşte de ea 
în permanenţă. El 1-a făcut pe om după chipul Său şi 1-a 
lăsat să trăiască în rai. Prin neascultarea protopărinţilor 
noştri, am pierdut viaţa din paradis şi ne-a fost cu 
neputinţă să ne mântuim. 

Fiului lui Dumnezeu I-a fost milă de noi şi şi-a 
asumat lucrarea de răscumpărare şi de reaşezare a 
noastră pe locul avut mai înainte. Astfel, a venit pe 
pământ, a luat trup omenesc, a pătimit, a murit pe cruce, a 
înviat, S-a înălţat la ceruri şi a şezut ca Dumnezeu-Om de-a 
dreapta Părintelui Său, Care a primit jertfa Fiului şi 
puterea mijlocitoare a Lui pentru mântuirea credincioşilor. 

Fiul L-a trimis apoi pe Duhul Sfânt, Care purcede din 
Tatăl. Acesta S-a pogorât asupra apostolilor sub formă de 
limbi de foc, umplându-i de înţelepciune sfântă şi de 
putere. Iar ei, plini de Duh Sfânt, au răspândit credinţa 
creştină şi au adunat mulţi oameni sub acoperământul 
Bisericii, al cărei cap este Hristos. Din porunca lui 
Dumnezeu, apostolii au început să săvârşească sfintele 
Taine, ce le oferă credincioşilor harul ceresc, şi au lăsat 
în urma lor ca succesori episcopi şi preoţi, care să le 
continue lucrarea şi să chivernisească marile comori 
duhovniceşti pe care Duhul Sfânt le-a încredinţat Bisericii. 

De-a lungul veacurilor, această lucrare a fost 
continuată, prin harul punerii mâinilor, de urmaşii 
apostolilor, fiind dusă mai departe fără nici o 
întrerupere, până în zilele noastre. Credincioşii care 
primesc harul ceresc prin Sfintele Taine se mântuiesc în 
sânul Bisericii, uniţi cu toţii prin credinţa trăitoare şi 
adevărată, sub îndrumarea preoţilor. Mântuirea fiecărui 
suflet se face în chip tainic şi fiecare credincios nădăjduieşte 
la o viaţă cerească luminoasă, pentru care îndură, de 
bunăvoie sau fără voie, tot felul de greutăţi. Oamenii aceştia 
cred că cei care au murit nu încetează să fie în trupul 
Bisericii şi să comunice cu ei, nu în chip văzut, desigur, 
ci nevăzut. 

Trebuie să credeţi din tot sufletul în lucrurile 

acestea, pe care noi le mărturisim prin Crez. Iată care sunt 
adevărurile Ortodoxiei! Nu este cu putinţă să mai existe şi 
altele. 



~VII~ 

Insă credinţa nu este suficientă pentru mântuire. Ea 
trebuie să fie însoţită de fapte bune şi de o viaţă sfântă, 
potrivit poruncilor lui Dumnezeu. Nu oricine îmi zice: 
Doamne, Doamne, va intra în împărăţia cerurilor, ci cel ce face 
voia Tatălui Meu Celui din ceruri (Matei 7, 21). Voia 
Tatălui ceresc este cuprinsă în poruncile Sale. 

Citiţi des din Evanghelii şi veţi afla de ce aveţi 
nevoie pentru mântuire. De asemenea, veţi învăţa 
despre viaţa sfântă şi iubitoare de Dumnezeu, adică 
despre cum să împliniţi întotdeauna, cu sinceritate şi 
exactitate, poruncile lui Dumnezeu, prin care vă veţi 
mântui. Iată cum veţi plăcea lui Dumnezeu: Cel ce are 
poruncile Mele şi le păzeşte, acela este care Mă iubeşte; iar cel 
ce Mă iubeşte pe Mine va fi iubit de Tatăl Meu şi-l voi iubi 
şi Eu. Dacă Mă iubeşte cineva, va păzi cuvântul Meu, şi Tatăl 
Meu îl va iubi, şi vom veni la el şi vom face locaş la el (Ioan 
14, 21-23). 

De asemenea, Epistolele sfinţilor apostoli cuprind 
multe referiri la cât de necesare sunt credinţa, dar mai 
ales viaţa sfântă, dacă vrem să ne mântuim. Apostolul 
Pavel le-a concentrat şi le-a îmbinat prin exprimarea: 
credinţa care este lucrătoare prin iubire (Gal. 5, 6). 
Folosind cuvântul „iubire", el se referă la împlinirea 
tuturor poruncilor şi la curăţirea tuturor patimilor. 

In toate epistolele sale, Apostolul Pavel le 



27 



îndreaptă atenţia creştinilor spre o viaţă sfântă şi spre 
iubirea lui Dumnezeu: câte sunt adevărate, câte sunt de 
cinste, câte sunt drepte, câte sunt curate, câte sunt vrednice 
de iubit, câte sunt cu nume bun, orice virtute şi orice laudă, la 
acestea să vă fie gândul (...) şi Dumnezeul păcii va fi cu voi 
(Filip. 4, 8-9). Căci harul mântuitor al lui Dumnezeu s-a 
arătat tuturor oamenilor, învăţându-ne pe noi să lepădăm 
fărădelegea şi poftele lumeşti şi, în veacul de acum, să trăim cu 
înţelepciune, cu dreptate şi cu cucernicie, şi să aşteptăm 
fericita nădejde şi arătarea slavei marelui Dumnezeu şi 
Mântuitorului nostru Hristos Iisus (Tit 2, 11-13). 

De asemenea, Iacov, ruda Domnului, scrie: Ce folos, 
fraţii mei, dacă zice cineva că are credinţă, iar fapte nu are? 
Oare credinţa poate să-l mântuiască? (Iacov 2, 14). Din fapte 
este îndreptat omul, iar nu numai din credinţă (Iacov 2,24). 

Vedeţi cât de necesară este pentru mântuire 
împlinirea poruncilor? De aceea m-am întins cu scrisoarea 
atât de mult. Cei care l-au înşelat pe noul dumneavoastră 
păstor nu gândesc aşa cum trebuie. Ei pun întreaga lucrare 
de mântuire pe seama credinţei. Despre fapte, aproape că 
nu vorbesc. Este foarte probabil ca şi predicatorul 
dumneavoastră să gândească la fel. 

Potrivit învăţăturii lui Dumnezeu, credinţa şi faptele 
au o importanţă egală. Nici credinţa, nici faptele nu au 
prioritate. Credinţa fără fapte şi faptele fără credinţă nu 
sunt de nici un folos. Numai împreună, pot zidi mântuirea 
noastră. Prin unirea dintre ele, dobândesc putere, 
importanţă şi valoare adevărată. 

VIII 



Pentru ca faptele să fie sfinte şi credinţa adevărată, 
este absolută nevoie de lucrarea harului sfânt. Fără har, 
nu numai că nu putem crede, dar nici măcar să ne gândim 
la bine nu ne este cu putinţă. Şi chiar dacă ne-am putea 
gândi la bine, tot nu am fi capabili să-1 săvârşim, aşa cum 
spune Apostolul Pavel: nu locuieşte în mine, adică în 
trupul meu, ce este bun. Căci a voi se află în mine, dar a face 
binele nu aflu (Rom. 7, 18). 

Dacă Domnul ne-ar fi învăţat cum să trăim şi ce 
anume trebuie să credem, şi ne-ar fi lăsat doar cu această 
cunoaştere, am fi semănat cu acela care este luminat de 
soare şi vede drumul pe care trebuie să meargă, dar nu are 
puterea să păşească, pentru că este paralitic şi bolnav, în 
cazul acesta, ar fi fost mai bine ca el să nu vadă şi să nu ştie 
nimic. 

Domnul iubitor de oameni nu ne-a lăsat la nivelul 
cunoaşterii drumului mântuirii, ci ne-a binecuvântat prin 
pogorârea Duhului Sfânt, Care ne ajută să ducem la capăt 
lucrarea mântuirii. 

Duhul Sfânt S-a pogorât peste apostoli şi, prin ei, a 
trecut la toţi credincioşii. Harul îi făcea să creadă pe cei 
care voiau să creadă şi-i întărea în împlinirea poruncilor 
pe cei care, întăriţi în credinţă, luau hotărârea să ducă o 
viaţă sfântă. Transformarea ce s-a produs în sufletele apos- 
tolilor s-a petrecut şi cu ceilalţi oameni, iar acum are loc şi 
cu noi, prin urmaşii apostolilor, potrivit rânduielii pe care a 
lăsat-o Duhul Sfânt. In felul acesta, harul este fără încetare 
în Biserică, adică în mulţimea credincioşilor. Pe unii îi 
luminează, pe alţii îi întăreşte şi pe toţi îi sfinţeşte. 

Prin har s-au mântuit şi se mântuiesc cei ce cred. 

în har sunteţi mântuiţi (Efes. 2, 8), scrie Apostolul 
Pavel. Harul sălăşluieşte în credincioşi: nu ştiţi, oare, că 
voi sunteţi templu al lui Dumnezeu şi că Duhul lui Dumnezeu 
locuieşte în voi? (I Cor. 3, 16), spune în continuare 
Apostolul, având certitudinea nezdruncinată a 
prezenţei Duhului Sfânt în om. El mărturiseşte despre 
sine însuşi: prin harul lui Dumnezeu sunt ceea ce sunt (I 
Cor. 15, 10). La rândul său, Apostolul Petru afirmă în 
legătură cu el şi cu ceilalţi: dumnezeiasca Lui putere ne-a 
dăruit toate cele ce sunt spre viaţă şi spre buna 
cucernicie (II Petru 1, 3). 

De aceea, foarte des, în epistolele scrise de apostoli, 
mai ales la început şi la sfârşit, este exprimată urarea ca 
harul să sporească în fiecare credincios, în legătură cu 
necesitatea harului pentru mântuirea noastră, nu există 
nici o îndoială, însă în privinţa felului cum se primeşte 
harul şi cum lucrează el în sufletul omului, s-au iscat tot 
felul de discuţii. 

Am abordat această temă intenţionat, deoarece 
am bănuiala că învăţătorul dumneavoastră rătăcit 
aparţine categoriei de eretici care nu înţeleg corect 
lucrarea harului. Există şi din aceia care spun că este de- 
ajuns să crezi, pentru ca harul sfânt să vină automat şi să 
îşi facă sălaş în om. 

Aflaţi, dar, şi credeţi cu tărie că harul nu se primeşte 
altfel decât prin Sfintele Taine, săvârşite de apostoli şi de 
succesorii lor, aşa cum a lăsat Domnul să fie. Şi ca să vă 
convingeţi şi mai mult de lucrul acesta, vă voi da câteva 
exemple din Sfânta Scriptură: 

a) Discutând cu Nicodim, Domnul a spus: Trebuie să vă 
naşteţi de sus (Ioan 3, 7), referindu-se la naşterea prin har. In 

ce fel vine şi lucrează harul? A zis, oare, Domnul: „Credeţi, 
deschideţi gura şi harul sfânt va intra în voi ca să vă 
renască"? Fireşte că nu. Dar ce-a spus? De nu se va naşte 
cineva din apă şi din Duh, nu va putea să intre în împărăţia lui 
Dumnezeu (Ioan 3, 5). Ce poate fi această naştere din apă şi 
din Duh, dacă nu sfântul Botez, care este prima Taină. 

Renaşterea face ca firea noastră să poată primi şi 
reţine harul sfânt, care este oferit prin Taine, mai precis 
prin punerea mâinilor asupra credincioşilor, săvârşită de 
apostoli şi de succesorii acestora. 

b) Un episod petrecut în Efes, în timpul unei călătorii 
în acest oraş a Apostolului Pavel, vă va dovedi adevărul 
spuselor mele. Ajungând în Efes, Apostolul s-a întâlnit cu 
doisprezece credincioşi, pe care i-a întrebat: 
-„Atunci când aţi crezut, aţi primit Duh Sfânt?" 
Iar ei i-au răspuns: 

- „Nu am auzit nimic de Duhul Sfânt." 

-„Şi cum v-aţi botezat?", i-a întrebat Apostolul. 

- „Cu botezul lui Ioan", i-au răspuns aceştia. 

Atunci, Apostolul Pavel le-a explicat că botezul 
lui Ioan Inaintemergătorul a fost numai pregătirea pentru 
credinţa în Hristos. Şi după ce le-a spus care sunt 
învăţăturile evanghelice, i-a botezat cu botezul creştin. 
După botez, a pus mâinile asupra lor şi ei au primit Duh 
Sfânt. 

Vedeţi, dar, că botezul şi „punerea mâinilor" sunt 
lucruri diferite. Harul se transmite numai prin punerea 
mâinilor. Această practica a fost înlocuită apoi de apostoli 
cu mirungerea, care a devenit în felul acesta una din 
Tainele Bisericii noastre. 

Aceste două episoade, cu Nicodim şi cu credincioşii 

din Efes, sunt suficiente, cred, ca să vă convingă de faptul 
că harul sfânt se transmite pe cale simţită, prin sfintele 
Taine, şi nu prin simpla credinţă abstractă. 

Astfel a lăsat Domnul să fie. Voi aminti aici şi celelalte 
taine: 

Iertarea păcatelor în care cade omul după botez, ce nu 
se săvârşeşte printr-o simplă mărturisire în gând dinaintea 
lui Dumnezeu, ci prin mărturisirea dinaintea părintelui 
duhovnic, cu multă părere de rău şi cu hotărârea de a nu 
mai cădea în aceleaşi păcate. 

Taina Sfintei împărtăşanii stabileşte o legătură vie 
între credincios şi Domnul nostru Iisus Hristos. Puterea 
harului pentru continuarea lucrării de sfinţire a Bisericii 
este primită prin Taina Mirungerii. 

Două persoane se unesc şi alcătuiesc un singur trup, 
punând bazele familiei creştine prin Taina Căsătoriei. 
Bolnavii se tămăduiesc prin Taina Sfântului Maslu. 

Tainele sunt izvoare ale harului care potolesc setea 
credincioşilor cu apă vie. Nu există o altă cale pentru ca 
oamenii să primească harul. Cei care propovăduiesc un alt 
drum sunt rătăciţi. 



-IX 



Cele trei elemente despre care am spus până acum că 
sunt necesare pentru lucrarea de mântuire - credinţa, 
trăirea potrivit poruncilor lui Dumnezeu şi harul care ne 
este oferit prin Sfintele Taine - se completează cu un al 
patrulea, la fel de important, şi anume, preoţia. 

Oamenii trebuie să creadă. Dar cum vor chema numele 
Aceluia în Care încă n-au crezut? Şi cum vor crede în Acela de 

Care n-au auzit? Şi cum vor auzi, fără propovăduitor? Şi cum vor 
propovădui, de nu vor fi trimişi? (Rom. 10, 14-15). Este 
absolut necesar să primim harul prin Sfintele Taine, însă 
cum s-ar putea face lucrul acesta fără slujitorii lui Hristos şi 
fără iconomii tainelor lui Dumnezeu (I Cor. 4, 1)? Este nevoie 
să trăim potrivit poruncilor sfinte, dar aşa ceva nu este cu 
putinţă fără să avem anumiţi îndrumători, care să ne 
sfătuiască, să ne atragă atenţia, să ne corecteze greşelile, să 
ne ridice când cădem şi să ne aducă pe drumul cel drept 
atunci când ne rătăcim. 

Aşadar, pentru lucrarea mântuirii, ne trebuie oameni 
trăitori potrivit voii lui Dumnezeu, care să ne înveţe 
credinţa şi să ne sfinţească, umplându-ne de har prin 
Sfintele Taine ale Bisericii. Avem nevoie de păstori, de 
oameni plini de har, care slujesc urmând chemarea lui 
Dumnezeu. 

Aceştia sunt trimişii Celui de Sus. Iată confirmarea 
apostolilor: El a dat pe unii apostoli, pe alţii prooroci, pe alţii 
evanghelişti, pe alţii păstori şi învăţători, spre desăvârşirea 
sfinţilor, la lucrul slujirii, la zidirea trupului lui Hristos 
(Efes.4,11-12). 

Domnul i-a trimis pe Apostoli în lume şi le-a spus: 
mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, învăţându-le să 
păzească toate cate v-am poruncit vouă (Matei 28, 19-20). 

Apostolii au ascultat cuvântul Domnului. Dar pentru 
că nu erau veşnici, iar lucrarea aceasta trebuia continuată, 
după porunca lui Dumnezeu, în toate veacurile, au lăsat în 
urma lor păstori şi învăţători, care să săvârşească Sfintele 
Taine şi să slujească lucrarea de mântuire. 

Astfel, în Faptele Apostolilor citim următoarele: 
Apostolii Pavel şi Varnava au propovăduit credinţa în 

Listra, Dervi, Iconiu şi Antiohia Pisidiei. Dar a venit 
vremea să se întoarcă acolo de unde au plecat, adică în 
Antiohia Siriei. Şi ce au făcut? I-au lăsat pe proaspeţii 
veniţi la creştinism să trăiască numai din credinţa lor? Nu. 
Au trecut iarăşi prin toate oraşele creştinate de ei şi i-au 
învăţat pe oameni cum să ducă o viaţă în Hristos. Pentru 
supravegherea şi ducerea la împlinire a obligaţiilor 
religioase, au hirotonisit preoţi, pe care i-au lăsat în urma 
lor (cf. Fapte 14, 22-23). 

Apostolul Pavel a procedat la fel în Efes şi în celelalte 
oraşe din Asia Mică, pe unde a fost. Pretutindeni s-a 
îngrijit ca localităţile să fie păstorite de preoţi şi de 
învăţători. Mai târziu, i-a chemat la Milet pe toţi preoţii din 
Efes, pentru că nu avea timp să meargă el însuşi până 
acolo. Când s-au despărţit, i-a sfătuit în legătură cu 
păstorirea turmei: luaţi aminte de voi înşivă şi de toată turma, 
întru care Duhul Sfânt v-apus pe voi episcopi, ca să păstraţi 
Biserica lui Dumnezeu, pe care a câştigat-o cu însuşi Sângele Său 
(Fapte 22, 28). 

Mai târziu, pe drumul de întoarcere de la Roma, după 
ce a fost eliberat prima oară din închisoare, a ajuns în Creta, 
unde a propovăduit credinţa în Hristos. Dar pentru că nu 
avea timp să hirotonească el însuşi păstori, 1-a lăsat acolo pe 
Apostolul Tit: Pentru aceasta te-am lăsat în Creta, ca să 
îndreptezi cele ce mai lipsesc şi să aşezi preoţi prin cetăţi (Tit 
1,5). 

Pe oriunde mergeau, apostolii procedau la fel, pentru 
că nu lucrau după capul lor, ci după porunca lui Hristos. 
Nici o comunitate de creştini nu a fost lăsată fără preoţi 
hirotonisiţi. 

Acelaşi lucru se întâmplă şi astăzi. La rândul lor, 
credincioşii au primit porunca: ascultaţi pe mai-marii 

voştri şi vă supuneţi lor, fiindcă ei priveghează pentru sufletele 
voastre (Evr. 13, 17), în vreme ce, pentru preoţi, sunt 
valabile cuvintele pe care Domnul le-a spus apostolilor: cel 
ce vă ascultă pe voi, pe Mine Mă ascultă, şi cel ce se leapădă de 
voi, se leapădă de Mine; iar cine se leapădă de Mine, se leapădă de 
Cel ce M-a trimis pe Mine (Luca 10, 16). 



X~ 



V-am spus care sunt patru dintre elementele 
esenţiale pentru mântuire. Mai există unul, şi anume să fim 
parte a trupului Bisericii, legaţi de mulţimea credincioşilor 
prin legătură vie. 

Domnul a numit Biserica sa „viţă de vie". El este 
trunchiul, iar mlădiţele sunt credincioşii. Adunarea tuturor 
credincioşilor alcătuieşte un tot unitar, care este legat de 
Domnul. Aşa cum vlăstarul tăiat se usucă şi moare, la fel şi 
credinciosul care se desprinde în orice mod de Biserică şi, 
în felul acesta, de Dumnezeu, moare duhovniceşte (cf . Ioan 
15,1-6). 

Apostolul Pavel afirmă acelaşi lucru şi mai clar, 
spunând că Biserica este trupul lui Hristos, iar Hristos 
este capul trupului alcătuit de credincioşi. Şi aşa cum în 
trup, fiecare mădular trăieşte numai unit cu celelalte, iar 
dacă este tăiat, moare şi putrezeşte, la fel şi fiecare 
credincios în parte nu trăieşte de unul singur, ci participă 
la viata comună a tuturor celorlalţi membri ai Bisericii, 
iar dacă este desprins de ea, moare duhovniceşte şi se 
pierde (cf. I Cor. 12, 12-27). 

De aceea, în toate veacurile şi până astăzi, creştinii cu 
adevărat credincioşi au simţit mereu că trăiesc şi că sunt 

uniţi cu ceilalţi credincioşi prin sfânta Biserică. Noi 
consideram că Biserica este mama noastră. 

Astfel, se adevereşte cuvântul care spune că pentru 
cel care Biserica nu este mamă, nici Dumnezeu nu este 
Tată şi dacă pentru acela Dumnezeu nu este Tată, atunci 
cine este? 

Domnul a întemeiat Biserica prin sfinţii apostoli, şi i-a 
încredinţat toate mijloacele de mântuire, ca să le păstreze 
neschimbate şi să le răspândească pe întreg pământul. 

Ea este păstrătoarea tuturor tainelor credinţei şi a 
întregului adevăr, în ea se află harul, sfintele taine şi 
preoţia, care lucrează împreună mântuirea omului. Peste 
toate acestea, se odihneşte bunăvoirea lui Dumnezeu, 
Care ascultă rugăciunile Bisericii şi ale fiilor ei. 

Lucrarea de mântuire prin participarea la viaţa 
Bisericii impune fiecărui credincios următoarele obligaţii: 

a) Să creadă aşa cum crede întreaga Biserică, 
de la începuturi şi până astăzi. Să observe fiecare 
gând, fie al lui, fie străin, cu ascunzişurile sale, şi în 
nici un caz să nu-şi îngăduie să nu fie de acord cu 
vreuna din învăţăturile Bisericii, pentru că ea este stâlp 
şi temelie a adevărului (I Tim. 3, 15). Cine nu se supune 
acestor învăţături este ca un păgân şi vameş (Matei 18, 17). 

b) Nu trebuie să se deosebească cu nimic de ceilalţi 
credincioşi în privinţa vieţii creştineşti: să postească aşa 
cum postesc toţi; să se pregătească pentru Sfânta 
împărtăşanie cu Trupul şi cu Sângele Domnului, aşa 
cum cere Biserica; să participe la toate activităţile de cult 
şi de sfinţire ale Bisericii, potrivit poruncii Apostolului 
Pavel, care spune să nu părăsim Biserica noastră (Evr. 12, 25). 

c) Să creadă cu multă tărie că mădularele Bisericii care 
se află în cer au o legătură vie şi directă cu cei de pe 
pământ. Rugăciunile acelora sunt ascultate şi împlinite 
potrivit voii lui Dumnezeu. Aici, în această viaţă, noi 
comunicăm cu îngerii şi cu sfinţii din toate timpurile, 
pentru că ne-am apropiat de muntele Sion şi de cetatea 
Dumnezeului celui viu, de Ierusalimul cel ceresc şi de zeci de mii 
de îngeri, în adunare sărbătorească, şi de Biserica celor întâi 
născuţi, care sunt sorişi în ceruri (Evr. 12, 22-23). 

Să recapitulăm ce este necesar pentru mântuire: 
Vreţi să vă mântuiţi? Atunci credeţi tot adevărul, aşa 
cum a fost acesta revelat de Dumnezeu, întăriţi-vă cu har 
dumnezeiesc prin sfintele Taine şi împliniţi întotdeauna 
poruncile sfinte, sub îndrumarea păstorilor Bisericii. Toate 
acestea să le faceţi în spiritul Bisericii, a legilor şi poruncilor 
ei, uniţi cu Dumnezeu în mod tainic şi viu. în felul acesta, vă 
veţi mântui. 

La această enumerare a condiţiilor de mântuire, 
putem fără ezitare să mai adăugăm şi povaţa Sfântului Ioan 
Teologul: Oricine se abate şi nu rămâne în învăţătura lui 
Hristos nu are pe Dumnezeu; cel ce rămâne în învăţătura 
Lui, acela are şi pe Tatăl şi pe Fiul. Dacă cineva vine la voi şi 
nu aduce învăţătura aceasta, să nu-l primiţi în casă şi să nu-i 
ziceţi: Bun venit! Căci cel ce-i zice: Bun veniţi se face părtaş 
la faptele lui cele rele (II Ioan 1,9-11). 

XI 



După tot ce-am spus până aici, veţi vedea şi singur 
cam cât adevăr se află în cuvintele noului dumneavoastră 
învăţător. 

Vă continuaţi scrisoarea astfel: „Insistă să-L mărturisim 
cu buzele pe Domnul Iisus Hristos, încredinţându-ne că cel care 
îl mărturiseşte în felul acesta îl primeşte de îndată în inima lui, 
umplându-se de har. Deşi a insistat foarte mult în privinţa 
mărturisirii cu buzele, unul dintre cei prezenţi a refuzat să 
primească acest lucru, spunând că mărturisirea este o 
chestiune de conştiinţă". 

Omul acela a făcut foarte bine că nu a primit! El a 
judecat corect, pentru că o asemenea mărturisire făcută în 
vânt este împotriva voii lui Dumnezeu. Se pare că acel 
creştin are o conştiinţă foarte subtilă, care nu i-a permis 
să aprobe mărturisirea respectivă Acesta este un lucru 
demn de laudă şi o probă de neplecare a capului 
dinaintea celui rău. 

A-L mărturisi pe Hristos este o mare izbândă, iar 
Domnul a făgăduit că îi va slăvi pe cei care îl mărturisesc 
dinaintea Tatălui ceresc (cf. Matei 10, 32). în ce situaţii 
recunoaşte Domnul o asemenea mărturisire? Atunci 
când este o mărturisire de credinţă şi se face dinaintea 
vrăjmaşului, primejduindu-ne astfel să fim prigoniţi sau 
chinuiţi. 

Cel care-L mărturiseşte pe Hristos primeşte în el 
cununa muceniciei. Tocmai de aceea, mărturisirea are o 
atât de mare valoare, în Biserica lui Dumnezeu, 
mărturisitorii stau alături de mucenici. Mucenicii au fost 
aceia care, mărturisindu-L pe Hristos, au fost chinuiţi pană 
la moarte, în vreme ce mărturisitorii L-au mărturisit pe 

Hristos şi au fost chinuiţi, dar nu au ajuns să moară, dintr- 
un motiv sau altul. Iată despre ce fel de mărturisire vorbeşte 
Domnul! Despre cea care, dacă nu este exprimată, înseamnă 
lepădarea de El, urmată de împlinirea cuvintelor: De cel ce 
se va lepăda de Mine înaintea oamenilor şi Eu Mă voi lepăda de 
el înaintea Tatălui Meu, Care este în ceruri (Matei 10, 33). 

La dumneavoastră există asemenea condiţii de 
mărturisire? Adică vă poate costa viaţa sau, dacă nu 
mărturisiţi, vă aduce un trai fără griji? Cu siguranţă că nu. 
Aşadar, nu există condiţiile necesare pentru o mărturisire 
primită de Dumnezeu, însă pentru laude şi escrocherii 
mereu, există cele mai bune condiţii! 

Ieşiţi în drum şi strigaţi: „Cred în Hristos şi îmi 
mărturisesc credinţa!". O asemenea mărturisire - adică 
mărturisirea care se face în asemenea condiţii - e fără sens. 
Este exact ce vă cere noul dumneavoastră învăţător! 

Nefericitul nu se opreşte aici, ci îmbină această 
mărturisire cu următoarea promisiune: „Imediat ce-L 
mărturiseşti pe Hristos cu buzele, II vei primi în tine". De 
unde-a scos o asemenea idee? Domnul şi apostolii ne-au 
învăţat cine sunt cei care îl primesc pe Hristos în ei şi în ce 
fel se face lucrul acesta. Apostolul Pa vel scrie: Câţi în 
Hristos v-aţi botezat, în Hristos v-aţi îmbrăcat (Gal. 3, 21). 

Omul care se botează „se îmbracă" în Hristos, adică 
îl primeşte în el pe Creatorul său. înainte de botez, îl 
mărturiseşte pe Domnul, prin rostirea Crezului. Dar 
această mărturisire nu-L aduce încă pe Hristos, ci îi asigură 
omului numai vrednicia de a-L primi. Aşa ne învaţă 
Apostolul Pavel, pe când ceea ce spune noul dumneavoastră 
învăţător vine din mintea lui şi nu se sprijină pe nimic. 

Şi încă ceva: Domnul ne spune: Cel ce mănâncă trupul 
Meu şi bea sângele Meu rămâne întru Mine şi Eu întru el (Ioan 

6, 56). Aşadar, fiecare credincios care se împărtăşeşte cu 
preacuratul Trup şi cinstit Sângele Domnului îl primeşte pe 
Acesta în el. înainte de împărtăşanie, prin citirea rugăciunii 
„Cred, Doamne, şi mărturisesc că Tu eşti Hristos adevărat, 
Fiul lui Dumnezeu Celui viu", credincioşii îşi mărturisesc 
credinţa, dar încă nu-L primesc în ei pe Hristos. îl primesc 
numai prin împărtăşirea cu preacuratul Trup şi scump 
Sângele Său. Mărturisirea nu face decât să ne deschidă 
drumul spre El. 

Aţi văzut, aşadar, că numai prin Botez şi prin 
Sfânta împărtăşanie îl primim în noi pe Hristos, 
nicidecum prin mărturisirea credinţei. Aşa învaţă Biserica 
noastră, dar învăţătorul dumneavoastră eretic a găsit, prin 
cugetarea sa rătăcită, o altă cale de a ne uni cu Hristos. 

Mai există un drum drept, pe care ni-1 arată 
Domnul: Cel ce are poruncile Mele şi le păzeşte, acela este care 
Mă iubeşte; iar cel ce Mă iubeşte pe Mine va fi iubit de Tatăl 
Meu şi-l voi iubi şi Eu şi Mă voi arăta lui. (...) Dacă Mă 
iubeşte cineva, va păzi cuvântul Meu, şi Tatăl Meu îl va iubi, 
şi vom veni la el şi vom face locaş la el (Ioan 14, 21-23). 

Să nu credeţi însă că împlinirea poruncilor sfinte 
asigură venirea Domnului în sufletele noastre, dacă nu ne 
botezăm şi nu ne împărtăşim, căci abia puterea 
sfinţitoare a acestor Taine ne dă harul de a ţine poruncile 
aşa cum trebuie. Cel care împlineşte poruncile îşi 
împodobeşte sufletul cu felurite virtuţi şi îşi face din 
inimă o biserică ce este gata să-L primească pe Hristos, 
Care vine şi locuieşte în el. Dar ca să fim mai precişi, 
Domnul vine şi locuieşte în om încă de la Botez şi de la 
împărtăşirea cu Trupul şi Sângele Său. 

Dar pentru că omul nu s-a curăţit încă de patimi şi nu 
s-a împodobit cu virtuţi, Domnul nu este mulţumit şi nu-şi 

face încă sălaş permanent în inima lui. Tulburarea 
pricinuită de patimi şi mirosul greu al păcatului nu îi plac. 
E ca şi cum nu ar avea încredere încă în om, ca să vină şi 
să stea în inima lui pentru totdeauna, însă atunci când 
sufletul este luminat de virtuţi, Domnul intră în el, aşa cum 
ar intra oricare dintre noi într-un loc familiar, unde se 
simte bine şi liniştit, departe de mişcările neplăcute ale 
patimilor şi păcatelor. 

Credinţa noastră îl atrage pe Hristos, iar Tainele ne 
învrednicesc să-L primim. Atunci când, cu ajutorul Său, 
împlinim poruncile dumnezeieşti şi ne curăţim de patimi, 
El vine şi rămâne în noi pentru totdeauna. După cum ne 
învaţă Biserica, numai în felul acesta putem să-L primim pe 
Hristos. 

Este un drum ce are un început, o continuare şi un 
sfârşit, care e desăvârşirea. Esenţa acestei lucrări este 
venirea Domnului prin Sfintele Taine. 

Fără Taine, credinţa şi faptele nu îl pot atrage pe 
Hristos, deşi au valoarea lor, ca nişte condiţii de bază pe 
drumul spre mântuire. Aşadar, Domnul vine şi îşi face sălaş 
în credincios numai prin Sfintele Taine. Şi mărturisirea 
credinţei în Hristos este importantă, dar numai ca parte a 
pregătirii, nu ca un mijloc suficient pentru aducerea în noi 
a Domnului. 

Mărturisirea de credinţă făcută numai cu buzele, 
fără consecinţe în viaţa duhovnicească, nu are nici o 
însemnătate. Dar dacă, arunci când suntem întrebaţi ce 
credinţă avem, răspundem din toată inima că suntem 
creştini, înseamnă că noi credem cu adevărat, că ducem 
o viaţă sfântă, că primim harul dumnezeiesc prin Sfintele 
Taine, că urmăm sfaturile Părinţilor duhovnici, că apar- 
ţinem Bisericii Ortodoxe a lui Dumnezeu şi că împlinim 

cu credinţă poruncile date de Creatorul nostru. Aşadar, 
mărturisirea noastră înseamnă că împlinim toate aceste 
lucruri pe care le-am enumerat, şi care ne duc spre 
mântuire. 

Prin urmare, îl mărturiseşte sincer pe Domnul 
numai cel care, crezând în El, se sfinţeşte prin Sfintele Taine, 
de la care primeşte putere, şi trăieşte o viaţă sfântă, 
împlinind poruncile lui Dumnezeu, sub îndrumarea 
părinţilor duhovnici şi în duhul sfintei noastre Biserici 
Ortodoxe. Iată care este adevăratul mărturisitor! Nu acela 
care-L mărturiseşte pe Hristos numai cu buzele!... 
Scriind în prima sa Epistolă despre adevărata mărturisire, 
Sfântul Ioan Teologul se referă exact la mărturisirea 
practică despre care am vorbit. 

Ereticul acela consideră că harul sfânt este rezultatul 
mărturisirii cu buzele. Dacă această mărturisire ar fi fost 
în stare să-L aducă pe Domnul, ar fi adus şi harul Său, 
pentru că harul este comuniunea noastră cu Dumnezeu. 
Dar, aşa cum am explicat mai înainte, Domnul vine în noi 
prin Taine, nu prin mărturisire. Aşadar, nu mărturisirea 
ne umple de har, ci Sfintele Taine, în istoria Bisericii nu a 
existat nici un caz ca un om să primească harul lui 
Dumnezeu în alt fel. 

Prin urmare, nu putem concepe că simpla mărturisire 
ne face să primim harul. Lucrul acesta ar semăna cu a-i 
spune cuiva: „Deschide gura şi te vei umple de har sfânt". 
De aceea, ereticul care este la dumneavoastră nu poate fi 
catalogat decât drept smintit, căci crede că va obţine harul 
doar prin pronunţarea mărturisirii. 

XII 



îmi scrieţi că ereticul dumneavoastră se roagă cu 
propriile sale rugăciuni, timp în care nu face nici semnul 
Crucii, nici metanii. 

Vedeţi ce modern e? Toţi creştinii ortodocşi, chiar şi 
o mare parte dintre eretici, fac semnul Crucii, însă lui îi 
este ruşine. Să ştiţi că şi semnul Crucii este un mod de a-L 
mărturisi pe Hristos, Care S-a răstignit pentru noi pe Cruce 
ca să ne răscumpere păcatele. 

Atunci când omul acela vă îndeamnă, spunându-vă: 
„Mărturisiţi-L, mărturisiţi-L pe Hristos cu buzele", 
apropiaţi- vă de el şi îndemnaţi-1 să-L mărturisească şi el 
pe Hristos prin semnul sfintei Cruci. Ambele manifestări 
sunt forme de mărturisire. Primul este cu vorba, al doilea, 
cu fapta. Iar faptele sunt mai importante decât cuvintele. 

Iar când a spus omului aceluia care a refuzat să-L 
mărturisească pe Domnul cu buzele: „Se pare că vă este 
ruşine de oameni", ar fi trebuit şi dumneavoastră să-i 
răspundeţi: „Pentru că refuzaţi să faceţi semnul Crucii, 
care este în egală măsură un semn de mărturisire, se 
pare că şi dumneavoastră vă este ruşine să-L mărturisiţi 
pe Hristos dinaintea oamenilor". 

Sfântul Vasile cel Mare ne încredinţează că semnul 
Crucii este o moştenire transmisă prin sfinţii apostoli şi că, 
atunci când este făcut cu credinţă, îi alungă pe vrăjmaşii 
nevăzuţi, le împiedică planurile întunecate şi îi păzeşte pe 
creştini de atacurile acestora. 

Prin Cruce, Domnul a nimicit puterea diavolilor, 
care fug până şi de pomenirea ei. Cel care nu se pecetluieşte 
cu semnul sfintei Cruci îi lasă pe vrăjmaşi să lucreze liberi 
asupra lui. Creştinul fără semnul Crucii seamănă cu 

soldatul fără armă, care se află la mila duşmanului. Crucea 
sfinţeşte oamenii şi lucrurile. Această învăţătură a fost 
transmisă de apostoli sfintei Biserici, iar fiii ei cred în 
Cruce aşa cum credeau primii creştini. De aceea, e foarte 
potrivit să mă întreb: este creştin cu adevărat cel care evită 
semnul Crucii? 

Prin înclinarea capului, arătăm de obicei respect şi 
supunere. Pentru omul care se roagă, este necesar să-şi 
manifeste evlavia interioară şi supunerea faţă de 
Dumnezeu prin plecarea capului. Toţi creştinii ortodocşi 
se închină Domnului cu trupul, ca semn al închinăciunii 
interioare. Cine nu-şi înclină capul naşte îndoială în 
privinţa existenţei în interiorul său a respectului şi a 
supunerii fată de voia lui Dumnezeu. Şi dacă acestea nu 
există, atunci ce valoare mai are rugăciunea? 

Aici, în Rusia, folosim expresia „capul care nu se 
pleacă" pentru a-i caracteriza pe cei nesupuşi, egoişti şi 
care nu recunosc pe nimeni. Oare, de multe ori, nu la fel 
sunt şi cei care refuză să facă metanii dinaintea lui 
Dumnezeu în timpul rugăciunii? Poate că se tem să nu- 
şi şifoneze hainele... 



~ XIII ~ 

îmi scrieţi: „Noul nostru învăţător şi adepţii săi nu 
vin la biserică şi nu cer în timpul rugăciunii ajutorul 
sfinţilor, nici al Maicii Domnului, nici al îngerilor, nici al 
apostolilor, proorocilor sau cuvioşilor. De asemenea, nu 
postesc, nu se împărtăşesc şi nu recunosc 
sărbătorile". 

Vedeţi ce fel de creştini sunt? Se consideră pe ei înşişi 

oameni înduhovniciţi, oameni ai lui Dumnezeu şi sfinţi, 
pentru care nu este nevoie de ordinea exterioară a 
Bisericii, de nevoinţe duhovniceşti, de taine sau de slujbe. 

De aceea, nu pot înţelege ce vreţi de vă luaţi după el... 
De ce vă umpleţi capul cu vorbe goale? Din ceea ce îmi 
scrieţi, rezultă foarte clar că a căzut din harul Bisericii 
Ortodoxe, iar acum se căzneşte să vă îndepărteze şi pe 
domniile voastre de el, spre a crea o adunătură 
dezgustătoare pentru Dumnezeu şi pentru adevărul Său. 
Iar dumneavoastră vă luaţi din ce în ce mai mult după el, 
aşa cum se iau muştele fără minte după momelile otrăvite. 

Vă recomand să citiţi cartea Piatra credinţei, scrisă 
de Stepan Iavorski. Citiţi-o cu atenţie şi încercaţi să-i 
asimilaţi conţinutul, căci cu această piatră veţi reuşi cu 
uşurinţă să închideţi gura ereticilor şi să sfărâmaţi dinţii 
falşilor învăţători, care urăsc adevărul şi lumina. 



~XIV~ 

Mai scrieţi: „A creat confuzie printre noi, fiindcă 
Părinţii noştri duhovnici nu ne zic nimic, în vreme ce 
predicatorul acesta merge peste tot, se luptă, învaţă, vorbeşte cu 
entuziasm, preoţii noştri nu deschid gura. Chiar şi în biserică 
predică rar, limitându-se la săvârşirea slujbelor. Se simte 
nevoia cuvântului viu, de care nu avem parte de la ei". 

Vă voi întreba ceva: v-aţi adresat vreodată preoţilor 
dumneavoastră? Le-aţi spus că prin părţile acelea circulă 
un străin care vă strânge laolaltă şi vă predică? I-aţi cerut 
părerea în legătură cu învăţăturile lui? Cu siguranţă că nu 
aţi făcut-o! îmi scrieţi mie, care trăiesc în cealaltă parte a 
lumii, şi nu cereţi niciodată ajutorul în această chestiune 

de la păstorii dumneavoastră. Nu mi-aţi scris că aţi fi 
discutat cu preoţii din parohie, care nu sunt departe şi pe 
care îi vedeţi în fiecare duminică şi la fiecare sărbătoare! 

Cum pot Părinţii dumneavoastră duhovnici să ştie ce 
se întâmplă? Preoţii vin la biserică, văd că lumea adunată 
acolo se roagă şi pleacă liniştiţi acasă, cu gândul că enoriaşii 
lor nu întâmpină probleme deosebite. 

De altfel, dumneavoastră cunoaşteţi dogmele, ştiţi 
care sunt poruncile lui Dumnezeu şi vă supuneţi sfintei 
Biserici. De ce altceva mai aveţi nevoie? Poate că vreodată 
mai vreţi să vi se explice vreo dogmă, vreo taină sau vreo 
poruncă? Dar, aşa cum îmi scrieţi, nu sunteţi lipsit de aşa 
ceva. în afară de asta, însăşi slujba îi aduce aminte 
credinciosului atent de dogmele şi poruncile sfinte, şi îl 
învaţă în ce fel să vină în comuniune cu Dumnezeu. Este 
de ajuns să stea în biserică, pentru ca simţămintele sale 
religioase să se reînnoiască, aşa cum mărturisesc mulţi 
credincioşi care au trăit acest lucru. 

Sunt de acord cu dumneavoastră, că preoţii ar trebui 
să discute cu credincioşii mai des, fie în biserică, fie în alte 
părţi. Dar nu pot fi de acord şi cu afirmaţia că, dacă aceste 
discuţii lipsesc, enoriaşii nu au hrană spirituală. Chiar dacă 
s-ar întâmpla astfel şi ar trebui să-1 cert pe cel vinovat, aş 
acuza mai mult turma decât pe păstor! Pentru că ce cleric 
ar dispreţui rugămintea enoriaşilor de a avea parte de 
învăţătură mai multă şi mai profundă? Dumneavoastră 
înşivă îi evitaţi pe clerici şi, dacă se întâmplă să vă întâlniţi 
cu unul dintre ei, nu îi puneţi întrebări despre credinţă. 
Tocmai de aceea, ei evită astfel de subiecte, de teamă să nu 
devină o povară şi, astfel, să vă îndepărteze de Biserică. 

Eu nu caut să-i scuz pe preoţii care nu-i învaţă pe 
enoriaşi şi nu ţin predici. Datoria lor este să se aprindă 

de dor pentru cele înalte şi să le vorbească oamenilor pe 
care îi păstoresc, iar a enoriaşilor, să îşi însuşească 
învăţătura. Vreau să mai notez aici că responsabilitatea 
faptului că preotul predică rar vă revine şi dumneavoastră. 

Vă continuaţi scrisoarea astfel: „în vreme ce clericii 
noştri nu fac nimic, acela predică pretutindeni". Acela 
predică pentru că trebuie să adune adepţi şi ucenici în 
jurul lui. După ce îi va fi adunat, şi el va înceta să mai 
predice, pentru că ascultătorii lui îi vor cunoaşte deja 
învăţăturile. Trebuie să ştiţi că grijile prea multe, alergătura 
în exces şi vocile care strigă prea tare nu caracterizează o 
stare normală şi sănătoasă a lucrurilor. 

Observaţi puţin mişcările trupului: atunci când este 
sănătos, toate funcţiile sale interioare lucrează bine. 
Pulsul este liniştit, respiraţia normală, iar nervii îşi fac 
datoria ca întotdeauna, însă imediat ce cu una din acestea 
se întâmplă ceva rău, armonia încetează, iar trupul se 
îmbolnăveşte. 

La fel se întâmplă cu lucrarea credinţei şi a mântuirii. 
Dumneavoastră, cu întreaga parohie din care faceţi pane, 
sunteţi ca un mic organ al trupului Bisericii. Toate funcţiile 
mântuitoare ale acestui trup sunt normale. Aveţi 
credinţa Ortodoxă, vă luptaţi ca să trăiţi creştineşte, vă 
sfinţiţi prin Taine, vă supuneţi aşezămintelor Bisericii şi 
ascultaţi de preoţii dumneavoastră. Prin urmare, lucrarea 
de mântuire a tuturor şi a fiecăruia în parte îşi urmează 
cursul normal. 

Trupul sănătos, care trăieşte şi se dezvoltă normal, nu 
atrage atenţia, în acelaşi fel, nici dumneavoastră nu atrageţi 
atenţia, dacă trăiţi şi vă dezvoltaţi normal din punct de 
vedere duhovnicesc. Această linişte, care vine în 
contradicţie cu acţiunea învăţătorului aceluia fals, nu 

înseamnă că sunteţi pe o poziţie inferioară lui. Dimpotrivă, 
urcuşul normal şi fără zgomot în lucrarea de mântuire 
arată că vă aflaţi în stare de sănătate sufletească, în vreme 
ce omul acela nu este sănătos duhovniceşte. 

Desigur, dacă pe parcursul urcuşului liniştit în viaţa 
duhovnicească vă lăsaţi pradă neglijenţei şi indiferenţei, 
greşiţi foarte mult. Dar dacă fiecare dintre noi, după 
puterile sale, îşi împlineşte toate obligaţiile care îi revin 
prin calitatea de creştin şi din îndemnul conştiinţei, 
atunci lucrarea de mântuire se află pe drumul cel drept 
şi nu există nici un motiv de nelinişte şi, cu atât mai 
puţin, de a ne lua după unul care ni se pare că are ceva 
aparte. 

Aduceţi-vă aminte ce v-am spus la început, când v- 
am dat exemplul corului şi a neplăcutei impresii create 
de o voce care iese în evidenţă faţă de celelalte 16 . 
Aceeaşi imagine vă este de folos pentru a înţelege şi ceea 
ce vă explic acum. 

Tot ce v-am scris până aici a fost reacţia mea la 
faptele pe care dumneavoastră înşivă mi le-aţi prezentat. 
Nu-mi rămâne decât să trag o concluzie, la care să adaug 
şi un sfat. 

Indepărtaţi-vă de predicatorul acela fals şi nu vă 
desprindeţi de învăţăturile Bisericii noastre Ortodoxe. 
Astfel să-i sfătuiţi şi pe ceilalţi creştini. 



16 Cândva, în Biserică, vocea "în plus" indica ceea ce nu era ortodox, 
gândirea eretică, apostată. Astăzi raportul poate fi deseori (nu totdeauna) 
invers, fapt ce sugerează clar direcţia teologică, oficială a ortodoxiei 
contemporane. 

